Tässä Jerusalem uutiset ja Pekka Sartola.
Oikein hyvää heinäkuista lauantai-iltaa.
Erikoispitkän uutislähetyksemme aiheita tänään;
Kesäkuun puolivälissä tehdyissä gallupkyselyissä -
yritettiin kartoittaa palestiinalaisten kantaa -
voimakkaasti lisääntyneisiin väkivaltaisuuksiin, -
niin Juudean ja Samarian, kuin myös Gazan alueilla.
Kyselyn tulokset ovat selvästi sen suuntaisia, -
että Joe Bidenin hallinto ja kaikki Israelin ja palestiinalaisten -
rauhanprosessin elvyttämistä vaativat elävät illuusiossa.
Gallupien luvut osoittavat vakuuttavasti, -
että valtaosa palestiinalaisista on kiinnostuneempi -
juutalaisten surmaamisesta kuin rauhan tekemisestä heidän kanssaan.
Saman kyselyn mukaan suurin osa palestiinalaisista haluaa -
palestiinalaishallinnon presidentin Mahmoud Abbasin seuraajaksi -
johtajan, jolla on siteitä ja yhteyksiä terrorismiin -
ja sitä harjoittaviin ryhmiin.
Lisäksi ylivoimainen enemmistö, 84 prosenttia, uskoo, -
että Mahmoud Abbasin hallinto, siihen kuuluvat instituutiot, -
ovat korruptoituneita, eivätkä välitä kansan hyvinvoinnista.
Gallupit osoittivat myös, että valtaosa palestiinalaisista uskoo, -
että ääri-islamilaisten terroriryhmien, -
kuten Hamasin ja Palestiinan Islamilaisen Jihadin nousu -
aktiivisiksi toimijoiksi oli positiivisin tai paras asia, -
mitä Palestiinan kansalle on tapahtunut -
Israelin itsenäistymisen jälkeen, yli 75 vuotta sitten.
Myös Palestiinan islamilaisen jihadin johtaja Ziyad Nakhalah sanoi -
Iranin Al-Alam TV:lle antamassaan haastattelussa -
odottavansa marttyyrikuolemaa ja että hän pitää sitä lahjana.
Hänen mukaansa marttyyrikuolema on se, millä uskon soturit palkitaan, -
kun he lopettavat palveluksensa.
Hän kertoi olevansa vakuuttunut, että palestiinalaiset tulevat ajamaan -
juutalaiset pois Palestiinasta, Galileasta ja kaikkialta.
Hän perusteli uskoaan sillä, -
että Hamas ja Palestiinan Islamilainen Jihad ovat varmistaneet jihadin,
pyhän sodan jatkumisen -
mm. Gazan alueella pidettävillä jokavuotisilla kesäleireillä, -
joilla opetetaan nuoria taistelemaan ja vihaamaan Israelia.
Mahmoud Abbasin hallinto on tietoinen terroristien saamasta -
laajasta tuesta palestiinalaisten keskuudessa.
Jos Abbasin hallinto asettuu vastustamaan avoimesti terroristeja, -
kansa tuomitsee heidät pettureina ja israelilaisten yhteistyökumppanina.
"Pidämme parempana terrorismia kuin rauhaa Israelin kanssa." -
oli tehtyjen galluppien selkeä viesti.
Mainitun laajan kyselyn mukaan Yhdysvaltojen ja -
koko läntisen maailman ajama kahden valtion ratkaisun kannatus -
on vain 28 prosenttia ja sen vastustus 70 prosenttia.
Saman keskuksen kolme kuukautta sitten tekemä kysely -
osoitti lähes täsmälleen samoja lukemia.
Palestiinalaisviranomaiset antavat väärän kuvan tilanteesta, -
kun he puhuvat maailmalle palestiinalaisten halusta -
saavuttaa rauha ja perustaa palestiinalaisvaltio Israelin rinnalle.
Analyytikkojen mukaan he sanovat näin, -
koska toivovat saavansa Länsirannalle valtion, -
jota voisivat käyttää laukaisualustana hyökätäkseen Israelia vastaan.
Viime aikoina puhjennut radikalisoituminen -
on suoraa seurausta vuosikymmeniä kestäneestä aivopesusta -
ja Israelin vastaisesta yllytyksestä, jota tapahtuu jatkuvasti moskeijoissa, -
kaikkialla tiedotusvälineissä, kouluissa, yliopistokampuksilla, -
urheilussa ja nuortenkesäleireillä.
Suurin osa palestiinalaisista pitää terroristiryhmien tukemista ja -
juutalaisten murhaamista ylpeimpinä saavutuksinaan -
seitsemän vuosikymmenen aikana, -
eikä suinkaan koulujen, kotien ja sairaaloiden rakentamista.
Knessetin turvallisuuskomitean istunnossa paljastui, -
että Libanonissa toimiva Hizbollah oli salaa perustanut -
pienen aseellisen tukiaseman Israelin hallussa olevalle Har Dovin vuorelle, -
jota kutsutaan myös nimellä Shebaan Farmit.
Israelin sotilasasemaa vastapäätä oli pystytetty kaksi telttaa, -
joihin mahtuu puolisen tusinaa aseistautunutta miestä.
IDF:n, siis Israelin armeijan lähteet kertovat nähneensä tämän, -
mutta pidättyivät vastaamasta provokaatioon.
Koska aseellista välikohtausta ei tapahtunut, -
ulkoministeriö suositteli diplomaattista tapaa toimia.
He ovat työskennelleet ongelman parissa -
kansainvälisten yhteyksien kanssa, -
mm. keskustelut YK:n väliaikaisten rauhanturvajoukkojen kanssa, -
jotka valvovat Israelin ja Libanonin välistä ns. sinistä linjaa, eli rajaa.
Tämä ei ollut ensimmäinen Hizbollahin tunkeutumisyritys.
He ovat jääneet kiinni tunnelien kaivamisesta Israelin puolelle.
Vastaavaa toimintaa on Hamas tehnyt Gazan kaistan puolella.
Har Dov eli Shebaan farmit, on noin 25 neliökilometrin suuruinen alue, -
joka on kiilautunut Etelä-Libanonin, Lounais-Syyrian -
ja Pohjois-Israelin risteysalueeseen.
Syyria ja Libanon ovat esittäneet ristiriitaisia vaatimuksia alueesta, -
jonka rajoja ei ole koskaan määritelty tarkasti.
Neljä vuosikymmentä sitten se tuli Israelin haltuun -
ja myös maan lakien suojaan.
Väkivaltaiset mellakat puhkesivat heti seuraavana päivänä, -
kun neljä israelilaista siviiliä kuoli ja neljä muuta haavoittui -
kahden Hamasin tukeman terroristin tekemässä ampumahyökkäyksessä -
huoltoasemalla Elin siirtokunnan ulkopuolella viime tiistaina.
Vastauksena terrori-iskuun pääministeri Netanjahu hyväksyi -
1000 uuden kodin rakentamisen Länsirannan Elin siirtokunnalle.
Asiasta sovittiin pääministeri, -
puolustus- ja valtiovarainministerien kokouksessa.
Sen ilmoitettiin olevan vastaus neljän israelilaisen surmaamiseen.
Tässä yhteydessä on syytä mainita, että Israelin Kansallisen turvallisuuden
ministeri Itamar Ben Qviriä, ei kutsuttu mukaan kokoukseen.
Mainittu terrori-isku sai aikaan sen, -
että Juudean ja Samarian alueen siirtokuntalaiset ja uudisasukkaat -
alkoivat ottaa oikeutta omiin käsiinsä.
Naamioituneet mellakoitsijat ryntäsivät sisään Ofirin kylän moskeijaan -
ja ottivat sieltä Koraanin, repivät siitä sivut irti ja heittivät kadulle.
Kyseinen video levisi Israelin ja Palestiinan sosiaalisessa mediassa.
Israelin armeijan mukaan sama ryhmä poltti myöhemmin -
myös useita luokkahuoneita paikallisessa koulussa.
Armeijaradio kertoi, ettei tapahtuman jälkeen ole tehty pidätyksiä.
Joudumme edelleen purkamaan hyvin väkivaltaisia tapahtumia.
Israelin armeijan droonin ampuma raketti osui autoon, -
jossa oli kolme palestiinalaista asemiestä.
He olivat aiemmin avanneet tulen sotilaita kohti tarkastuspisteessä.
Tämä tapahtui viime viikolla.
Drooni-isku, joka IDF:n mukaan surmasi kaikki kolme, -
oli Israelin puolustusvoimien mukaan -
ensimmäinen täsmäisku Länsirannalla kahteen vuosikymmeneen, -
jolloin hyökkäyshelikoptereita käytettiin sotilasratsiassa -
pohjoisosassa sijaitsevassa Jeninin kaupungissa.
Armeija sekä sisäinen poliisi ShinBet kertoivat yhteisessä lausunnossaan, -
että kyseiset asemiehet olivat ensin avanneet tulen -
Jalameh Checkpointin tarkastuspisteellä, -
Jeninin kaupungin pohjoispuolella.
Kyseessä oli terroristisolu, joka kuului Al Aqsan Marttyyrien prikaatiin.
Se on vastuussa useista muistakin ampumis-iskuista tuolla alueella.
Isku heitä kohtaan tehtiin tykistöjoukon operoiman Elbit Hermes 450-droonilla.
Sisäinen poliisi Shin Bet on kirjannut tänä vuonna -
noin 150 merkittävää terrori-iskua Israelissa ja Länsirannalla.
Turvallisuusjoukot ovat estäneet tähän mennessä -
lähes 400 merkittävää hyökkäystä.
Lisäystä viime vuoteen on tullut valitettavan paljon.
Edellisessä uutiskatsauksessa kerroimme, -
että Israel Beteinu puoluetta johtava Avi Liberman kertoi olevansa valmis -
hallitusyhteistyöhön pääministeri Benjamin Netanjahun kanssa, -
jos tämä erottaa nykyiset ääriuskonnolliset, haredimit ja -
messiaaniset ryhmät hallituskoalitiostaan.
Viikkoa myöhemmin Avi Liberman tarkensi lausuntoaan toteamalla, -
että mahdollisuus hänen liittyä Netanjahun johtamaan hallitukseen -
on niin pieni, että todennäköisemmin Messias saapuu ennen sitä.
"En usko sanaakaan siitä, mitä Netanjahu sanoo, -
enkä luota häneen missään.
En ole häntä vastaan henkilökohtaisesti, -
eikä tässä ole henkilökohtaista kostoa olla liittymättä hänen hallitukseensa, -
mutta taivas putoaa maan päälle ennen kuin se tapahtuu."
Näin siis oppositiossa istuva Avi Liberman
Tuhannet Golanin kukkuloilla asuvat druusit mellakoivat -
tuulipuiston rakentamista vastaan Majdal Shamsin kaupungin lähelle.
He polttivat renkaita ja heittelivät kiviä, ilotulitteita ja -
Molotov-cocktaileja aluetta turvaavia poliisivoimia vastaan.
Ainakin 12 poliisia haavoittui, -
neljä mielenosoittajaa loukkaantui vakavasti, -
yksi heistä tulituksen seurauksena, kolme kohtalaisesti ja yksi lievästi.
Loukkaantuneita vietiin Haifan ja Safedin sairaaloihin saamaan hoitoa.
Druusikaupunki Daliyat al-Karmelin pormestari Rafik Halabi -
kertoi heprealaisille tiedotusvälineille, -
että mielenosoitukset voivat muuttua jopa intifadaksi, -
eli kapina-aalloksi israelilaisia vastaan.
Druusiyhteisö koki suurta pettymystä -
Israelin energiapolitiikkaa ja suunnittelulakeja kohtaan, -
sillä Israel on asettanut tavoitteekseen ohjata energiantuotantoaan -
yhä enemmän kohti puhtaita keinoja.
Tuulivoima on tärkeä osa suunnitelmia.
Energiaministeriön mukaan Golanin ylänköalue on -
korkean sijaintinsa vuoksi ihanteellinen paikka tuulivoimapuistoille.
Suunnitelma on suututtanut druusit, jotka näkevät hankkeen uhkana -
heidän maataloudesta riippuvalle elämäntavalleen.
He väittävät, että jättimäiset pylväät -
ja rakentamiseen tarvittava infrastruktuuri -
tulevat haittaamaan heidän mahdollisuuksiaan elinkeinolleen.
He sanovat myös, että tuuliturbiinit häiritsevät heidän tuntemaansa, -
melkeinpä uskonnollisen pyhää sidettä maahansa, -
joka on periytynyt sukupolvelta toiselle.
Useiden vuosien ajan Israelissa on nostettu esiin kysymys -
eri YK:n alaisten järjestöjen, ja myös yleiskokouksen -
kyseenalaisesta päätöksenteosta Israelia kohtaan.
Kuvaava esimerkki tällaisesta on suoraan YK:n alaisesta elimestä, -
nimittäin Yhdistyneiden Kansakuntien ihmisoikeusneuvostosta UNHRC:ta, -
joka koostuu 47 YK:n jäsenvaltiosta.
Nämä maat valitaan suljetulla lippuäänestyksellä ja -
ne toimivat neuvostossa kolmen vuoden pituisen toimikauden ajan.
Kaikissa näissä UNHRC:n kokouksissa käsitellään 10 eri kohtaa.
Esityslistan kohta numero 7 on pysyvä ja määrää keskustelua väitetyistä -
Israelin ihmisoikeusloukkauksista palestiinalaisia kohtaan.
Kaikkia muita ihmisoikeusloukkauksia eri puolilla maailmaa -
käsitellään yhteensä vain yhdessä esityslistan kohdassa numero 4.
Minkään muun kansan kohdalla ei ole tällaista pysyvää kohtaa asialistalla.
UNHRC on perustamisestaan, kesäkuusta 2006 lähtien, -
15 vuoden aikana hyväksynyt kaikkiaan 135 päätöslauselmaa, -
joissa kritisoitiin tiettyjä maita.
Koko toimihistoriansa aikana UNHRC on tuominnut Israelin, -
Lähi-idän ainoan demokratian, 90 kertaa, -
siis yli kaksi kertaa useammin kuin kaikki maailman pahimmat -
ihmisoikeusloukkaajat yhteensä. Pohjois-Korea, Syyria, Iran, Kiina, -
Afganistan, Jemen ja Venezuela eräinä pahimmista.
Joten YK:n ja etenkin UNHRC:n puolueettomuutta käsitellä -
eri valtioissa tapahtuvia ihmisoikeusloukkauksia tasapuolisesti,
on ainakin Israelin kannalta perusteltua arvioida kriittisesti.
Israelin hallitus piti turvallisuuskokouksen -
Juudean ja Samarian alueilla tapahtuneiden väkivaltaisuuksien -
jatkuvan lisääntymisen vuoksi. Pääministeri päätti hyväksyä -
vielä ylimääräisen 500 asunnon lisärakentamisen Elin siirtokuntaan -
aikaisemmin sovittujen 1000 asunnon lisäksi.
Kuten kaikki Länsirannan siirtokunnat, -
Donald Trumpin rauhansuunnitelma tunnusti ne osaksi C-aluetta, -
jossa Israelin annettaisiin lopulta soveltaa suvereniteettia.
Yhdysvaltojen nykyinen, Joe Bidenin hallinto vastustaa hanketta, -
samoin Euroopan unioni ja tietenkin palestiinalaiset.
Hallituksessa käydään myös kiivasta keskustelua -
toisen hyvin tärkeän kohteen, Eyatarin etuvartioaseman asemasta.
Kansallisen turvallisuuden ministeri Itamar Ben Qvirin mukaan -
myös se tulisi laillistaa ja julistaa Israelille kuuluvaksi alueeksi.
Tällä hetkellä paikalla on vielä Israelin armeijan tukikohta.
Israelin parlamentin Knessetin komitea valmistelee kohtuullisuuslakia,
joka koskee tuomioistuinten oikeudellista valvontaa -
hallituksen poliittisiin päätöksiin.
Tällä halutaan rajoittaa tuomioistuimen kykyä rajoittaa tai jopa mitätöidä -
pääministerin, eri ministerien, hallituksen ja virkamiesten päätöksiä.
Pääministeri Netanjahu kertoi, ettei hän ole päättänyt, -
viedäänkö nämä kaksi tähän liittyvää lakia Knessetin läpi vai -
odotetaanko parlamentin seuraavaa istuntoa.
Oikeusuudistussuunnitelman pääarkkitehdit ovat väittäneet, -
että kohtuullisuustestin käyttö, -
jonka avulla tuomioistuimet voivat arvioida, onko hallituksen tai -
ministeriön päätöksen taustalla olevilla seikoilla annettu oikea painoarvo.
Nyt se antaa Korkeimmalle oikeudelle liian pitkälle menevät -
mahdollisuudet puuttua päätöksiin, joiden pitäisi kuulua -
hallituksen ja lainsäätäjien toimivaltaan.
Sitten uutta näkökulmaa Temppelivuoresta.
Paikka on yksi maailman vanhimmista, -
sen pyhyys on peräisin varhaisimmilta, ehkä jo esihistoriallisilta ajoilta -
ja sen identiteetti Salomonin temppelin kanssa on kiistaton.
Näin kirjoitettiin aivan äskettäin julkaistussa kirjassa -
nimeltä The Noble Sanctuary ― Jalo Pyhäkkö.
Erikoiseksi tämän tekee se, -
että kyseinen, runsaasti ainutlaatuisia valokuvia sisältävä kirja, -
on jordanialaisen valokuvaaja Bashar Tabahin ja -
amerikkalaisen arkeologin tohtori Robert Schickin työ.
He tutkivat ja valokuvasivat Temppelivuorta kolme vuotta.
Jalo pyhäkkö, arabiaksi al-Haram al-Sharif, -
tarkoittaa paikkana Kalliomoskeijaa, mutta on myös se, -
mitä muslimit kutsuvat Temppelivuoreksi, -
käyttäen siitä lyhennettä Haram, joskus myös pelkästään Al Aqsa, -
joka on puolestaan moskeija alueen eteläisellä osalla.
Projektia siunasi aluetta hoitava islamilainen Waqf-säätiö -
ja Jordanian kuninkaallinen perhe, -
joka auttoi kirjan tekijöitä pääsemään muutoin kiellettyihin osiin -
temppelialueella, ja moniin tunneleihin ja luoliin sen alla.
Ottaen huomioon Waqfin ja sen jordanialaiset valvojat, -
jotka muutoin toistavat palestiinalaisten valhetta, -
jonka mukaan juutalaisilla ei ole oikeutta olla Temppelivuorella, -
Israelin mediassa hämmästeltiin sitä, että uudessa valokuvakirjassa -
mainitaan juutalaisten historialliset temppelit.
Ne mainittiin myös jo sata vuotta sitten julkaistussa -
Temppelivuori oppaassa. Tässä yhteydessä onkin huomioitava, -
että tuolloin, vuonna 1924, -
jolloin Temppelivuoriopas ensi kerran julkaistiin, -
sen päätoimittaja oli Ylimmän muslimineuvoston presidentti, -
silloinen Jerusalemin suurmufti, Said Amin el-Husseini, -
joka sai käyttää kunniamainintaa hadzi, -
koska oli tehnyt pyhiinvaellus matkan Mekkaan.
Hän oli myös ehkä pahin ja kiivain juutalaisvastustaja, -
joka tuon ajan historiasta tiedetään, Hitleriä ja natseja toki unohtamatta.
Suurmuftilla ei olisi tuolloin ollut mitään syytä mainita -
juutalaisista temppeleistä, -
eikä paikalla vieläkin olevasta Marian kammiosta, -
johon liittyy kristinuskoon ja Raamatun kertomuksiin liittyviä tapahtumia.
Yksi palestiinalaisten sepittämän tarinan kulmakivistä on se, -
että juutalaisilla ei ole todellista historiaa Israelin maassa -
ja erityisesti Jerusalemin Temppelivuorella.
He käyttävät tätä valhetta levottomuuksien lietsomiseen -
väittämällä, että sionistimiehittäjät yrittävät juutalaistaa sen, -
mikä on aina ollut vain muslimien pyhä paikka.
Asia ei kuitenkaan ole mielipidekysymys.
Dokumentit osoittavat kiistatta, -
ettei palestiinalaishallinnolla ole laillista sananvaltaa -
koko Temppelialueen johtamistavasta.
Yhtä vähän siihen on oikeutta Gazaa hallinnoivalla Hamasilla, -
ja vielä vähemmän edellä mainittuja toimijoita sponsoroivalla Iranilla.
PA:lle ja heitä väärin perustein kannattavalle läntiselle maailmalle -
juutalaisten salliminen rukoilla Temppelivuorella -
merkitsisi kuin kolmannen maailmansodan julistamista.
Palestiinan itsehallinto esitti samoja perusteettomia vastalauseita -
liittyen Temppelivuoren islamilaiseen perinnepyhyyteen -
juuri ennen kuin Yhdysvallat muutti Israelin suurlähetystönsä Jerusalemiin.
Israelin sotilasarkistojen mukaan, -
heti, kun Israel vapautti Jerusalemin ja Temppelivuoren Jordanilta, -
joka oli miehittänyt sitä laittomasti 19 vuoden ajan, -
pääsystä Temppelivuoren alueelle oli tehtävä päätös.
Pyrkiessään rauhoittamaan muslimeja -
heidän yksiselitteisen ja nöyryyttävän tappionsa jälkeen, -
silloinen puolustusministeri Moshe Dayan tarjosi Jordanian Waqf-säätiölle
toiminnan valvontaa vuoren muurien sisäpuolella, kun Israel olisi vastuussa
ulkoisesta turvallisuudesta ja yleisestä järjestyksestä.
Dayan myöntyi siihen, että muslimeille annettaisiin vapaa pääsy paikalle -
ja vaikka juutalaisten pääsyn määrää vuorelle rajoitettaisiin, -
heidän sallittaisiin rukoilla siellä.
Tiettyinä aikoina Temppelivuori oli kokonaan suljettu juutalaisilta, -
pääasiassa arabien väkivallan ja terrori-iskujen aikana ja jälkeen.
Alue ei ole juuri koskaan suljettu muslimeilta, -
paitsi poikkeuksellisissa olosuhteissa, kuten heinäkuussa 2017, -
jolloin vuori suljettiin muutamaksi päiväksi sen jälkeen, -
kun terroristit murhasivat siellä kaksi israelilaista poliisia.
Vaikka yksikään Israelin hallitus ei ole koskaan -
ratifioinut Dayanin sopimusta, Temppelivuoren status quo on se, -
että alueen sisäosaa hoitaa jordanialainen Waqf-säätiö -
ja Israel on vastuussa ulkoisesta turvallisuudesta -
ja yleisen järjestyksen ylläpitämisestä.
Samalla on huomioitava, että alue kuuluu kaikissa olosuhteissa ja -
kokonaisuutena Israelin lainsäädännön piiriin.
Muslimit saavat vierailla paikalla vapaasti, mutta vierailuja on säädetty -
turvallisuus- ja turvatoimet huomioiden.
Juutalaiset saavat tulla alueelle vain rajoitettuina vuorokauden aikoina -
ja rajoitettuna määränä, eivätkä he yleensä saa pitää siellä -
henkilökohtaisia tai yhteisiä rukouksia.
Israelin ja Jordanian välisessä rauhansopimuksessa vuonna 1994, -
sovittiin lisäksi, että Jordanian Waqf-säätiöllä on alueella -
vain tietynlainen erityisasema.
Hyvä katsoja, nämä Jerusalemiin ja Temppelivuoreen liittyvät asiat -
ovat nousseet viime päivinä erääksi alueen kuumimmista puheenaiheista,
siksi olen laatinut niistä laajemmat erityisartikkelit -
tänään ilmestyneessä ActualNews, eli Ajankohtaisuutiset julkaisussani.
Siitä tarkemmin uutisten jälkeen olevassa tiedotteessa.
Näin Jerusalem uutiset tällä kertaa.
Uutiset jäävät nyt kesätauolle, -
mutta erityiset Pyhään Henkeen liittyvät opetusjaksot -
jatkuvat koko heinäkuun ajan aina lauantaisin samaan aikaan.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Ajankohtaisuutiset, Actual News, -
on kerran kuukaudessa netinvälityksellä ilmestyvä julkaisu.
Käsittelen siinä kuluneen kuukauden merkittävimmät tapahtumat -
Israel, Lähi-idän ja Raamatun kannalta.
Kooste käsittään noin 30 arkkia täyttä asiaa -
usein sellaisilta näkökulmilta, jota harvemmin kotimainen media käyttää.
Mukana on aina runsaasti kuvia ja karttoja, -
ja muiden asiantuntijoiden analyysejä.
Kooste julkaistaan netissä PDF muotoisena.
Se maksaa 4,80 euroa per kooste.
Sitä voi tilata verkkokaupastamme ruudussa näkyvästä osoitteesta -
tai tilata sähköpostitse osoitteesta ajankohtaisuutiset(at)gmail.com.
Uusimmassa numerossa käsittelen, -
Temppelivuoreen liittyvien asioiden lisäksi,
mm. Venäjään ja Wagner-ryhmään liittyviä erikoisia tapahtumia.
Tule mukaan ja pysyt ajan tasalla.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7